Κώστας Διγκαβές

Ο Κώστας Διγκαβές (1934 - 3 Μαρτίου 2015) ήταν Έλληνας δικηγόρος και συγγραφέας. Έγινε γνωστός από την έκδοση των ελληνικών και διεθνών αλμανάκ από το 1983 ως το 2012 αλλά και άλλων βιβλίων νομικού, πολιτικού και ιστορικού περιεχομένου. Το Αλμανάκ που εξέδιδε κάθε χρόνο ήταν ένα μοναδικό για την Ελλάδα ημερολόγιο ελληνικών και διεθνών γεγονότων.Έφυγε ο Κώστας Διγκαβές, "ψυχή" του "Αλμανάκ" , Η Αυγή, ηλεκτρονική έκδοση, 4-3-2015, ανάκτηση 2-3-2016.

 Βιογραφικά στοιχεία 
Γεννήθηκε στη Θεσσαλονίκη και σπούδασε νομικά στο ΑΠΘ.Πέθανε ο συγγραφέας του Αλμανάκ, Κώστας Διγκαβές

Άσκησε το δικηγορικό λειτούργημα στη συμπρωτεύουσα και από το 1983 ως το 2012 εξέδιδε ανελλιπώς το ετήσιο Ελληνικό και Διεθνές Αλμανάκ. Συνέγραψε και άλλα βιβλία, καταγράφοντας εκλογικά αποτελέσματα, περιγράφοντας το Σύνταγμα της Ελλάδας και εκδίδοντας ένα ημερολόγιο με τα γεγονότα της περιόδου της χούντας.

Πέθανε σε ηλικία 81 ετών στις 3 Μαρτίου 2015 και κηδεύτηκε την επομένη από τον ιερό ναό Αναστάσεως του Κυρίου στα Κοιμητήρια της Θέρμης.
Ο γιος του, Μανόλης, συνεργάστηκε στην ετήσια έκδοση του "Αλμανάκ" την τελευταία δεκαετία, σε συνεργασία και με το Αθηναϊκό Πρακτορείο Ειδήσεων.

 Επιλεγμένη εργογραφία 

 "Βουλή και βουλευτές 1946-1977"
 "Το ημερολόγιο της χουντικής επταετίας"
 "Το Σύνταγμα της Ελλάδας"
 "Κ. Εμμ. Διγκαβές ένας Θεσσαλονικιός δικηγόρος (μια ματιά στα χρόνια που πέρασαν)"
 "Αγροτικός κώδιξ: περιέχων το περί κωδικοποιήσεως των Αγροτικών νόμων..."
 "Εκλογές στη μεταπολεμική Ελλάδα 1946-1981"

 Εξωτερικοί σύνδεσμοι 
 Βιβλιογραφία

 Παραπομπές 

Κατηγορία:Έλληνες δικηγόροι του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης